Kliwon), ora angetung purnama.Mungguh pakolehing enggon pamejang iku, bumi sucikang becik arane, sarta ora kauban wangon, utamane yen ana ing gunung, ing ara-ara, ing banyu, angger becik jenege sarta sepen, prayoga kanggo panggonan amejang, kaya ta : ing gunung Agung,ara-ara ing Purwadadi, ing Ngadipala, bangawan ing Ngobol, luwih utama pisan Manawa amejang ana ing Sitinggil, utawa palataran ing Masjid Gede, sapepadane kang sakira pakoleh ing jeneng karo panggonane.GURU LAN MURIDI. G U R UIki pratelane wajibing wong kang pantes dadi guru, ana wolung prakara :1. Bangsaning Awirya, tegese bangsa luhur, kang isih kadrajatan.2. Bangsaning Agama, tegese bangsa ulama, kang alim ing kitab.3. Bangsaning Atapa, tegese bangsa Pandita, kang tansah ulah laku.4. Bangsaning Sujana, tegese bangsa linuwih, kang dadi wong becik.5. Bangsaning Aguna, tegese bangsa pinter, kang ulah kabisa.6. Bangsaning prawira, tegese bangsa prajurit, kang isih kasawur prawirane.7. Bangsaning Supunya, tegese bangsa sugih, kang isih kabegjan.8. Bangsaning Susatya, tegese bangsa tani, kang temen.Dene panganggoning wong dadi guru ana wolung prakara :1. Paramasastra, tegese limpad ing sastra.2. Paramakawi, tegese putus ing kawi.3. Mardibasa, tegese memantes tembung.4. Mardawalagu, tegese bisa gawe lemesing lelagon.5. Hawacarita, tegese sugih carita.6. Mandraguna, tegese sugih kabisan.7. Nawungkrida, tegese lantip ing panglepasan.8. Sambegana, tegese engetan.Uger-ugering wong dadi guru ana wolung prakara :1. Asih ing murid, dianggep anak putu.2. Tulaten pamulange, ora mawa wigah-wigih.3. Lumuh ing pamrid, ora duwe pangarah apa-apa.4. Tanggap ing sasmita, bisa anampani pasemoning murid.5. Sepen ing pangrayangan, ora dadi kira-kiraning murid.6. Ora ambalekake pitakon.7. Ora angendak kagunan.8. Ora amburu aleman, angunggul-unggulake kapinteran.Utamane wong dadi guru ana wolung prakara :1. Mulus ing sarira, ora ana cacade.2. Alus ing wicara, ora sok memisuh lan supata.3. Jatmika ing solah.4. Antepan bebudene.5. Paramarta lelabuhane.6. Patitis nalare.7. Becik labete.8. Ora duwe